תיאו גדל במחלקות הנוער של פורטונה דיסלדורף, באייר לברקוזן, בורוסיה מנשנגלדבך, והגיע למחלקת הנוער של שאלקה 04 בשנת 2015.
ב-7 במרץ 2020 ערך תיאו את הופעת הבכורה שלו בקבוצה הבוגרת של המועדון, בתיקו 1-1 נגד הופנהיים במסגרת המחזור ה-25 בבונדסליגה לעונת עונת 2019/2020 בבונדסליגה. בסך הכל ערך תיאו 4 הופעות ליגה במדי המועדון בעונה זו.
בעונת 2020/2021, בסופה ירדה קבוצתו לבונדסליגה השנייה ערך תיאו 19 הופעות ליגה במדי המועדון, והבקיע שער בודד בתיקו 1-1 נגד שטוטגרט במסגרת המחזור השישי.
קריירה בינלאומית.
תיאו היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021.
בוטה באקו
יושע ואגנומאן
יושע ממאדו קראבו ואגנומאן (בגרמנית: Josha Mamadou Karaboue Vagnoman; נולד ב-11 בדצמבר 2000 בהמבורג שבגרמניה) הוא כדורגלן גרמני המשחק בעמדת המגן בקבוצת שטוטגרט.
קריירת מועדונים.
ואגנומאן גדל במחלקת הנוער של המבורג. ב-10 במרץ 2018 ערך ואגנומאן את הופעת הבכורה שלו בקבוצה הבוגרת של המועדון, בהפסד 6-0 לבאיירן מינכן במסגרת המחזור ה-26 בבונדסליגה לעונת 2017/2018. זו הייתה הופעתו היחידה בעונה זו, בסופה ירד המועדון לבונדסליגה השנייה. בשלוש העונות הראשונות של המועדון בבונדסליגה השנייה ערך ואגנומאן 51 הופעות ליגה, בהן הבקיע שלושה שערים.
ב-9 ביולי 2022 חתם בשטוטגרט.
קריירה בינלאומית.
ואגנומאן היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021, וערך ארבע הופעות בטורניר.
אוסטריה באירוויזיון 1964
אוסטריה באירוויזיון 1964 השתתפה עם השיר "" ("רק למה, למה?"), שבוצע על ידי הזמר האוסטרי אודו יורגנס. זו הייתה השתתפות השמינית של אוסטריה בתחרות הזמר של האירוויזיון.
לפני האירוויזיון.
רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1964 לאור, "", שנכתב על ידי יורגנס.
באירוויזיון.
ב-21 במרץ 1964 בוצע השיר על ידי יורגנס באירוויזיון. הוא שובץ שישי בסדר ההופעות, לפני צרפת ואחרי פינלנד. בסיום התחרות השיר דורג במקום השישי עם 11 נקודות.
דיסקוגרפיה של אווה מקס
הזמרת האמריקאית אווה מקס הוציאה לאור שני אלבומי אולפן, מיני-אלבום, 19 סינגלים, מתוכם 6 כאמנית אורחת, 8 סינגלים שיווקיים, 20 וידאו קליפים. בשנת 2008 מקס הוציאה לאור מיני אלבום בהוצאה עצמאית בפרופיל המייספייס שלה בשם "Amanda Kay". היא הוציאה את השיר "Take Away the Pain" תחת שם הבמה אווה בשנת 2013 שהופק מאוחר יותר, בשנת 2015 על ידי הצמד פרוג'קט 46.
היא חתמה על חוזה הקלטות עם חברת אטלנטיק רקורדס בשנת 2016 והוציאה את הסינגל השיווקי "My Way" באפריל 2018 ושיתפה פעולה עם הראפר גאשי בשיר "Slippin'". סינגל הבכורה שלה, "Sweet but Psycho" יצא לאור באוגוסט 2018 והיה ללהיט הפריצה שלה. מאוחר יותר הוציה את אלבום הבכורה שלה "Heaven &amp; Hell" בספטמבר 2020.
יוזף שוראל
יוזף שוראל (בצ'כית: Josef Šural; 30 במאי 1990 – 29 באפריל 2019) היה כדורגלן צ'כי ששיחק בעמדת החלוץ בנבחרת צ'כיה ובמספר קבוצות בצ'כיה ובטורקיה.
קריירת מועדונים.
שוראל גדל במחלקת הנוער של זברויובקה ברנו מליגת העל הצ'כית, ושיחק במדי הקבוצה הבוגרת של המועדון במשך שתי עונות, בהן ערך 37 הופעות ליגה והבקיע שני שערים.
בחודש יוני 2021 חתם שוראל על חוזה לשלוש עונות בסלובן ליברץ, גם היא מליגת העל הצ'כית. הוא שיחק במועדון במשך ארבע עונות וחצי, בהן ערך 113 הופעות ליגה והבקיע שלושה שערים. הוא זכה עם המועדון פעם אחת באליפות צ'כיה ופעם אחת בגביע הצ'כי.
ב-13 בינואר 2016 חתם שוראל בספרטה פראג, גם היא מליגת העל הצ'כית. הוא שיחק במועדון במשך שלוש עונות, בהן ערך 67 הופעות ליגה והבקיע 20 שערים.
בחודש ינואר 2019 חתם שוראל באלניהספור מליגת העל הטורקית. ב-17 בינואר הוא ערך את הופעת הבכורה שלו במועדון, בתיקו 0-0 נגד קסימפאשה במסגרת הגביע הטורקי. ב-20 בינואר הוא ערך את הופעת הבכורה שלו בליגה, בניצחון 2-0 על סיוואספור במסגרת המחזור ה-18 לעונת . ב-23 בפברואר הוא הבקיע את שערו היחיד במועדון, בניצחון 3-0 על קסימפאשה במסגרת המחזור ה-23 בליגה. ב-6 באפריל ערך שוראל את הופעתו האחרונה במועדון, משחק הכדורגל האחרון ששיחק לפני מותו, בניצחון 1-0 על בורסאספור במסגרת המחזור ה-27 בליגה. שוראל ערך תשע הופעות ליגה במדי המועדון.
קריירה בינלאומית.
ב-15 בנובמבר 2013 ערך שוראל את הופעת הבכורה שלו בנבחרת צ'כיה, בניצחון 2-0 על נבחרת קנדה במשחק ידידות. ב-13 באוקטובר 2015 הוא הבקיע את שערו היחיד במדי הנבחרת, בניצחון 3-2 על נבחרת הולנד במסגרת מוקדמות יורו 2016. שוראל היה חלק מסגל נבחרת צ'כיה בטורניר יורו 2016, ושיחק בכל משחקי שלב הבתים בטורניר, שלאחריהם הודחה נבחרתו. בסך הכל ערך שוראל 20 הופעות במדי נבחרת צ'כיה.
מותו.
שוראל נהרג ב-29 באפריל 2019 לאחר שנפצע באורח אנוש כאשר המיניבוס בו נסע עם ששה מחבריו לקבוצה התהפך כחמישה קילומטרים מאלניה. שוראל וחבריו הובהלו לבית החולים מיד לאחר התאונה. שוראל נפצע באורח אנוש, ומותו מפצעיו נקבע זמן קצר לאחר מכן.
Sag ihr, ich laß sie grüßen
Sag ihr, ich laß sie grüßen (בעברית: "ספר לה ששלחתי את אהבתי") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1965. השיר נכתב והולחן על ידי יורגנס לצד פרנק בולן, ובוצע בשפה הגרמנית.
על השיר.
בשנת 1964 בחרה רשות השידור האוסטרית את יורגנס לייצוג המדינה במהדורה העשירית של תחרות הזמר של האירוויזיון. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "". בדומה לשירי התקופה, הוא בוצע בסגנון בלדת שאנסון. בשיר, מבקש יורגנס מהמאהב החדש של בת זוגו לשעבר, למסור לה את ברכתו, חרף קנאתו בבחיר לבה. במרוצת השנים הוקלט גרסאות כיסוי באנגלית, איטלקית וספרדית.
באירוויזיון.
ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. השיר הגיע למקום הרביעי עם 16 נקודות.
אולוביו אדפמי
אולוביו אדפמי (באנגלית: Olubayo Adefemi; 13 באוגוסט 1985 – 18 באפריל 2011) היה כדורגלן ניגרי ששיחק בעמדת המגן בנבחרת ניגריה ובמספר קבוצות בישראל ובאירופה.
קריירת מועדונים.
אדפמי החל את הקריירה המקצוענית שלו במספר קבוצות מקומיות בניגריה. בין השנים 2004–2008 שיחק בישראל, בקבוצות הפועל ירושלים, הפועל תל אביב, הכח עמידר רמת גן והפועל בני לוד. עם הפועל תל אביב הוא זכה בגביע המדינה לעונת 2004/2005. לאחר שעזב את ישראל שיחק בראפיד בוקרשט מרומניה, בריינדורף אלטאך מאוסטריה ובבולון מצרפת. קבוצתו האחרונה הייתה סקודה קסנתי מיוון, במדי הספיק לערוך לפני מותו 24 הופעות ליגה ולהבקיע שני שערים.
קריירה בינלאומית.
אדפמי היה חלק מהסגל הניגרי לטורניר הכדורגל באולימפיאדת בייג'ינג 2008, בה זכתה נבחרתו במדליית כסף.
ב-29 במאי 2009 ערך אדפמי את הופעת הבכורה שלו בנבחרת ניגריה, בתיקו 1-1 נגד נבחרת אירלנד במשחק ידידות. הוא ערך חמש הופעות במדי נבחרת ניגריה.
מותו.
אדפמי נהרג ב-18 באפריל 2011 בתאונת דרכים כאשר נהג ברכבו באגנטיה אודוס שליד העיר קוואלה שביוון. הוא היה בדרכו לניגריה על-מנת לסגור עניינים הקשורים בחתונתו.
ContraPoints
איקר אלברס
איקר אלברס דה אולאטה מולנה (בספרדית: Iker Álvarez de Eulate Molné; נולד ב-25 ביולי 2001 באנדורה לה ולה שבאנדורה) הוא כדורגלן אנדורי המשחק בעמדת השוער בקבוצת ויאריאל מהלה ליגה.
אלברס, הוא בנו של שוער העבר קולדו.
קריירת מועדונים.
אלברס גדל במחלקות הנוער של מספר מועדונים מהליגות הנמוכות בספרד, ובשנת 2019 הגיע לוויאריאל מהלה ליגה והחל לשחק בקבוצות המילואים שלה, ויאריאל ג' וויאריאל ב'.
קריירה בינלאומית.
ב-28 במרץ 2021 ערך אלברס את הופעת הבכורה שלו בנבחרת אנדורה, בהפסד 3-0 לנבחרת פולין במסגרת מוקדמות מונדיאל 2022.
יושקו גברדיול
יושקו גברדיול (בקרואטית: Joško Gvardiol; נולד ב-23 בינואר 2002 בזאגרב שבקרואטיה) הוא כדורגלן קרואטי המשחק בעמדות הבלם והמגן בקבוצת ר.ב. לייפציג מהבונדסליגה ובנבחרת קרואטיה.
קריירת מועדונים.
גברדיול גדל במחלקת הנוער של דינמו זאגרב מליגת העל הקרואטית. ב-18 באוקטובר 2019 הוא ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 4-2 על גוריצה במסגרת המחזור ה-12 בליגה לעונת . ב-2 בנובמבר הוא הבקיע את שער הבכורה שלו במועדון, בניצחון 1-0 על אינטר זפרשיץ' במסגרת המחזור ה-14 בליגה.
ב-28 בספטמבר 2020 חתם גברדיול על חוזה לחמש עונות בר.ב. לייפציג מהבונדסליגה, והושאל בחזרה לדינמו זאגרב עד לסוף העונה. בסך הכל ערך גברדיול 36 הופעות ליגה במדי דינמו זאגרב, בהן הבקיע שלושה שערים.
לקראת עונת 2021/2022 נכלל גברדיול בסגל של ר.ב. לייפציג. ב-20 באוגוסט 2021 הוא ערך את הופעת הבכורה שלו במועדון, בניצחון 4-0 על שטוטגרט במסגרת המחזור השני בליגה. ב-11 בדצמבר 2021 כבש שער בכורה בניצחון 1-4 על בורוסיה מנשנגלדבאך.
קריירה בינלאומית.
גברדיול היה חלק מסגל נבחרת קרואטיה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.
ב-6 ביוני 2021 ערך גברדיול את הופעת הבכורה שלו בנבחרת קרואטיה, כשהחליף את בורנה בארישיץ' בהפסד 1-0 לנבחרת בלגיה במשחק ידידות.